Tatoeba sentences — language code: ina
Io es vegetariano. Io non mangia ni carne ni pisce. Io mangia verdura, fructos e cereales.
Me gusta le paella, le salata e le legumines in general.
In le paella, le ingrediente clave es, naturalmente, le ris.
Paella valencian anque contine pullo, a vices anate, conilio e mesmo cocleas.
Le optime es quando le paella es preparate supra un foco de ligno.
Como le prime platto... pro me un salata de asparagos.
E como le secunde platto, le platto principal, un omelette con tomates e cibollas, per favor.
E vos, senioretta, que desira vos?
Io comencia con un suppa de tomates...
Io regretta. Nos non ha hodie le suppa de tomates. Ma vos pote haber sardinas.
Ha vos cocleas? — Si, nos los ha.
Alora io comencia per cocleas e continua con un ver paella valencian.
Un selection eminente, senioretta, vermente eminente. E pro biber?
Porta nos un bottilia de vino blanc del casa, per favor. O esque vos duo prefere qualcosa altere?
Me gusta multo le vino, super toto vino blanc, ma io anque ama biber bira e aqua.
Io prefere aqua. Isto es le sol que io bibe.
Bon, alora un bottilia de vino blanc del casa e un vaso de aqua, per favor.
Excellente, gratias. Io va portar vos un poco de pan fresc con un selection de verduras grilliate — pro activar le appetito un poco.
Uhm, isto sona deliciose.
Ecce vostre repastos. Es toto ben assi? — Si, multe gratias.
Alora, bon appetito! — Multe gratias!
Io desira usar mi carta de credito, per favor.
Io regretta. Nos non prende cartas de credito.
Oh! Ha il un bancomato in le vicinitate?
Si, va sempre directe, pois gira a dextere. Le bancomato es la a sinistre in le muro del albergo.
Ha il anque un pharmacia in le vicinitate?
Si, va sempre directe, le pharmacia es a sinistre, vicin al kiosque.
Multe gratias, io retornara in un momento. A que hora claude vos?
A 19 horas, dunque le boteca es ancora aperte duo horas.
Excellente. A revider! — A revider!
Hm, qual esseva le direction que ille me narrava? Io non lo memora. Io debe demandar. Excusa, senior, ubi trova io un bancomato?
Un bancomato? Ah, isto es facile. Vos debe transversar le placia, pois girar a dextere, alora continua un poco directe e post cento metros a sinistre illo es in le muro del albergo.
E illo es aperte hodie? — Hodie es mercuridi. Io pensa que si. — Mille gratias.
Ora io ha mi moneta — 100 euros in notas de banca. Ora io debe trovar le pharmacia ante retornar. Excusa, seniora, ubi trova io le pharmacia?
Le pharmacia? Vos debe ir in iste direction e transversar le placia sempre directe. Alora le pharmacia es a sinistre, vicin al kiosque post 50-60 metros.
Ora io vole vider le famose ponte del citate. Excusa me, senioretta. Pote vos adjutar me? Ubi es le Ponte Vetule?
Prende le secunde strata a dextere, transversa le prime ponte a sinistre e continua directe.
Oh, pote vos repeter lo, per favor? — Si, naturalmente.
Pote io accompaniar vos a illo? — No, gratias, ma multo gentil de vos.
Presta attention al canes!
Salute, Anna! — Salute, Paulo! — Iste es mi bon amico Pedro. — Salute, Pedro! Mi nomine es Anna. Io es le amica de Paulo. Il es un placer incontrar te.
Gratias. A te le mesme. Como sta tu?